Обавештење кандидатима који полажу пријемни испит на мастер студијама етнологије и антропологије (школске 2026/27)

Пријемни испит

Пријемни испит се састоји из писменог и усменог дела и носи највише 40 бодова.
1. Писмени део подразумева израду нацрта теме мастер рада, који се предаје у штампаном и електронском облику. Штампани облик нацрта предаје се  приликом подношења документације за конкурс за упис на мастер студије, док се електронска верзија образложења теме предаје до 2. октобра 2026. године, посредством мејла: eaprijemnimaster@gmail.com. Нацрт теме носи највише 10 бодова.
2. Усмени део испита одвија се пред четворочланом Комисијом за упис на МАС етнологије и антропологије тако што сваки члан поставља по једно питање кандидату/кандидаткињи. Усмени део се вреднује са највише 30 бодова.

Нацрт би требало да садржи наслов и приказ теме (предмет истраживања, циљеви истраживања/основна истраживачка питања), појашњење њеног друштвеног и научног значаја, као и представљање теоријско-методолошког оквира. Максималан број карактера у нацрту је 1800 карактера, а прекорачење задатог обима није дозвољено. Тему мастер рада кандидат/киња могу да промене на почетку студија.
Усмени део пријемног испита подразумева разговор са члановима Комисије за упис на МАС етнологије и антропологије. Кандидат/киња одговарају на питања која се односе на обавезне елементе садржане у нацрту теме и шире образлажу изабрани проблем истраживања.
Минимални број бодова за упис на мастер студије је 10 бодова.
Форматирање текста нацрта и навођење литературе треба да буде у складу са упутством за ауторе постављеном на сајту часописа Етноантрополошки проблеми:

Линк: https://www.eap-iea.org/UPUTSTVA%20AUTORIMA%20-
%20%20CITATNI%20STIL%2017.%20ed..pdf

Кандидати су дужни да се држе принципа академске честитости. Академска честитост се заснива на самосталној изради писаног текста, као и на стриктном поштовању туђих ауторских права.

